CELEX: 32016D2163
Language: el
Date: 2016-12-06 00:00:00
Title: Απόφαση (EE) 2016/2163 του Συμβουλίου, της 6ης Δεκεμβρίου 2016, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banca d'Italia

8.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/72
            
         ΑΠΌΦΑΣΗ (EE) 2016/2163 ΤΟΥ ΣΥΜΒΟΥΛΊΟΥ
   της 6ης Δεκεμβρίου 2016
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banca d'Italia
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
   Έχοντας υπόψη τη σύσταση της Ευρωπαϊκής Κεντρικής Τράπεζας της 23ης Σεπτεμβρίου 2016 προς το Συμβούλιο της Ευρωπαϊκής Ένωσης όσον αφορά τους εξωτερικούς ελεγκτές της Banca d'Italia (ΕΚΤ/2016/28) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο.
            
         
               (2)
            
            
               Η θητεία των σημερινών εξωτερικών ελεγκτών της Banca d'Italia έληξε με το πέρας του ελέγχου για το οικονομικό έτος 2015. Θα πρέπει συνεπώς να διορισθούν εξωτερικοί ελεγκτές από το οικονομικό έτος 2016.
            
         
               (3)
            
            
               H Banca d'Italia επέλεξε την BDO Italia SpA ως εξωτερικό ελεγκτή της για τα οικονομικά έτη 2016 έως 2022.
            
         
               (4)
            
            
               Το διοικητικό συμβούλιο της ΕΚΤ συνέστησε τον διορισμό των BDO Italia S.p.A.ως εξωτερικών ελεγκτών της Banca d'Italia για τα οικονομικά έτη 2016 έως 2022.
            
         
               (5)
            
            
               Κατόπιν συστάσεως του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 της απόφασης 1999/70/ΕΚ η παράγραφος 6 αντικαθίσταται από το ακόλουθο κείμενο:
   
      «6.   Η BDO Italia SpA διορίζεται ως εξωτερικός ελεγκτής της Banca d'Italia για τα οικονομικά έτη 2016 έως 2022.».
   
   Άρθρο 2
   Η παρούσα απόφαση παράγει αποτελέσματα από την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην ΕΚΤ.
   
      Βρυξέλλες, 6 Δεκεμβρίου 2016.
      
         
            Για το Συμβούλιο
         
         
            Ο Πρόεδρος
         
         P. KAŽIMÍR
      
   
   
      (1)  ΕΕ C 366 της 5.10.2016, σ. 1.
   
      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).